KITAABUU GEERA OO MOSE OO TA BAY 

IIMU/UUNGW 



Tleehhamuii yaamu 

11 limu/uungo Looa doori nee yaamu ngiwa tlehh, 
2 yaamu i slaqsoo kon'aaka, slam awa gaa wasl. 
Yaamu kina tuntuuk nee tlawi. Giwti ilooda' baraa tlawi 
gina tuntiik, tam gwa/ateemaa niina i kahhiya'. Nee 
Qeeruii Looa i gawaa daanduii ma'ay waa malelee/imiit. 
3 Looa iri 6\ "Gwa/ateema i deeruutiye\" Nee 

gwa/ateema niri deeruutiye'. ^Looa gwa/ateema ngiwa 
aan, ngiri qwal/atisiye'. Naagay Looa gwa/ateema nee 
giwti giri paratl. 5 Gwa/ateema giri beer Tlaatla/aangw, 
nee giwti gari beer Xweera. Tay tsiindo^, tay matlatle, 
tari deelor geera. 

6 Looa iri 6\ "Qafta gawit i tleehharut baraa tla/angw 
ma'aay, as ma'aay ngiwa parad." ^Adooda' iri 
deehhanit. Looa qaftada' gari tlehh, ma'aay giri paratl, 
kuqa' gawaa daanduii qafi, kuqa' baraa guruu qafi. 
^Looa qaftada' gari beer "Doori". Tay tsiindo tay 
madatle, tari deelor tsar. 

9 Looa iri 6\ "Ma'aa doori baraay i burumburiitiye' dir 
wak as yaamaa kaahaar iwa geehhouya'." Adooda' iri 
deehhanit. ^^ Looa dida' kaahaar gari beer Yaamu, dida' 
ma'aay ni burumburiitiye' gari beer Tlawi. Looa gari aan, 
gidaaba adooda' aa tlehh ka hhoohhoo'. ^^Looa iri 6\ 
"Yaamu umuiiqo gaaro ngi duuxiye', gitsor dahaasmgw 
koom, nee xaatlaa mamaa kooma', awa dahaasingw 
kooma' baraaine, umuiiqo gitsooro ar adooros, nee 
umuiiqo xaatliwo ar ador'm." Adooda' iri tleehhanit. 
12 Naagay yaamu mamu ngiri duuxiye', gitsor 
dahaasingw koom, umuiiqo gitsooro ar adooros, nee 
xaatlaa mamaa kooma' awa dahaasingw kooma' 
baraaine, umuiiqo xaatlno ar adooros. Looa gari aan 
gidaaba adooda' aa dehh ka hhoohhoo'. i^xay tsiindo 
tay matlatle, tari deelor tam. 

14 Looa iri 6\ "Muruii gwa/ateemaa duxuiim i 
deeruuti gawaa dooriwo, oo tlaada/aangw nee xweera gi 
paraad. Muruuwi gwa/ateemaa duxuiim qoomadu ngi 
laqan nee deelo nee kureeri. i^Muniuwi gwa/ateemaa 
duxuiim masok i gawaa doori dirii', as iwa gwa/aati 
baraa yaamii ale." Adooda' iri tleehhanit. i^Looa 
gwa/ateemaa uren awa tsar giri tlehh. Gwa/ateemaada' 
ur a looa, in baalina' tlaatla/aango, nee gwa/ateemaada' 
niina a slahhaangw, in baalina' xweeraawo. Tsatse/ 
sleeme guri tlehh. i^Looa muruuda' gwa/ateemaa 
duxuiim guri qas gawaa doori as iwa gwa/atiya' baraa 
yaamii ale, i^as daada/aangw nguwa baaliya' nee 
xweera, nee as gwa/ateema nee giwti ngiwa paraatli. 



^1:5 tsiindo Dir miik Ebraniaro deelo i iimu/uun a tsiindo. 

Looa gari aan gidaaba adooda' aa tlehh ka hhoohhoo'. 
19 Tay tsiindo tay matlatle, tari deelor tsiyahh. 

20 Looa iri 6\ "Ma'aay i hatsiye' muruti slafa, nee 
tsir/6r baraa yaamaa kaahaar ar gawti tlatlaw i deerut." 
21 Naagay Looa makaa uren awa baraa ma'aay giri tlehh, 
nee muruii yaariir oo slaaf oo hii'imiit ar baraa ma'aay, 
ma'aay niri hatsiye' muruii slafa, umuii daa'aweemaa 
dimbadimbehe. Nee tsir/6r daa'aweemaa dimbadimbe 
gari tlehh sleeme. Looa gari aan gidaaba adooda' aa 
tlehh ka hhoohhoo'. 22 Looa giri tsiiq, giri beer, 
"Laqwaale', doogime', ma'aa baraa tlawi hatsisaak, nee 
tsir/o sleeme i doogiin baraa yaamaa kaahaare." 23 Tay 
tsiindo tay matlatle, tari deelor kooan. 

24 Looa iri 6', "Makaa slafa' ni deeruutiye' baraa 
yaamuwo awa umuiiqo slaqsaywo, makaa ta de'ena, nee 
makaa sla/ato, awa uren nee awa ninakwe, umuiiqo 
daa'aweemaa makaywo." Adooda' iri tleehhanit. 25 Looa 
makaa uren awa sla/a giri tlehh awa umuiiqo adooro, 
nee makaa ta de'en sleemeero, awa umuiiqo adooro , nee 
muruii gur'eer ar hii'imiita, umuiiqo gaaro ar adooros. 
Looa gari aan gidaaba adooda' aa tlehh ka hhoohhoo'. 

26 Naagay Looa iri 6', "Hee u tleehhaan ar adooren, 
nee ar slaqsayren. Nee inooin siyo 00 baraa tlawi kus 
baalilin, nee tsir/6r gawti tlatlaawa, nee makaa ta 
de'ena, nee makaa baraa sla/a sleemeero, nee muruii 
gur'eer hi'iimiit gawaa daanduii yaamuwo." 27 Looa hee 
guri tlehh ar slaqsaywosuii kila'. Hee guna tlehh ar slaq- 
soo Looa. Hhawaata nee /ameeni gina tlehh. 28 Looa giri 
tsiiq, giri beer, "Laqwalaaliime', tlahhe', yaamu 
hatsiisaak, ki sawaawuti'iinda'. Siyo baraa tlawi kusa 
baaliUinda', nee tsir/6r gawti tlatlaawa, nee makaay 
sleemeero awa baraa yaamaa kaahaar." 29 Looa iri 6', " 
Ga/aawaagay, mamaa dahaasingw kooma' sleemeero 
kuda' naa ti'iitiye' baraa yaamuwo, nee xaatlaa mamaa 
kooma' awa dahaasingw kooma' baraaine, sleemeero 
ngaa haniis as tawa muruii /aymarhiing. 30 Nee makaay 
sleemeero kuda' uren tam kuda' ninakwe awa baraa 
yaamu, nee tsir/6r gawti tlatlaawa sleemeero, muruuda' 
sleemeero 00 slafingw kooma, gitso ngaa haniis, nee 
loo/6r xaatli, as tawa muruii /aymar'in." Adooda' iri 
tleehhanit. ^i Looa umuiiqo gaaro ar aa tlehh, gari aan. 

nee ga/aaweek ka hhoohhoo' 16'wa ale. Tay tsiindo tay 
matlatle, tari deelor lahhoo'. 

21 Ala Looa doori nee yaamu nee muruuwos 
sleemeero gay adoorir hhe'es tleehhamooro. 2 Ay bal 
deelor faanqw Looa gadiyeeros sleemeero gaa hhe'es, 
tida' sleemeero ar aa dehh. Looa iri hungu/iis bal deelor 
faanqwe, gadiyeeduwos kuda' sleemeero ngiwa hhe'es. 

3 Looa bal deeloodar faanqw gana tstiq gari hhoohhoes. 
Asma ina hungu/iis gadiyeeduwos kuda' sleemeero 
ngiwa hhe'es awa tleehhamor doori nee yaamu. 

4 lidiguuwi an adooda' doori nee yaamu kira tleehh. 

Asalmoo Edeni 

Qoomada' Looa yaamu nee doori ngiwa tlehh, ^gar 
naa ti'it i kahh baraa xatsoowo. Tam gitso naa ti'iitika, 
asma Looa tluuwaay gwa haniisika, laqaa tam hee 
yaamu gaa doosl i kaaUi. ^ Kutli niri baraa yaamuu wa 
ti'it, nee yaamu sleemeero giri naa/as. 

7 Looa hee guri dehh ar hhaper yaamu, guri hiinsluii 
slafingw i ufahh, hee tari hee slaaf. 

8 Looa asalmo guri dahas bihhaa da/aaw baraa 
yaamaa Edeni. Heewos kuda' aa tlehh guri baraadadi 
qas. 9 Looa xaa'aa daa'aweemaa dimbadimbe ngiri baraa 
hhaper wa ti'itis, xaa'aa hhohho' nee awa /aymar 
ya/aama'. Nee baraa tla/angw asalmoowo Looa xa'anoo 
mamuuwos slafingw hanmiisa' guri qas. Nee xa'anoo 
mamuuwos xu'utir muruii hho' nee oo tlakw laqaaqama' 
guri male qas. 

10 Yaae i deer ar baraa asalmoo Edenir wa wa/amiim, 
i asalmoo naa/amaamis. Aluuwo tiri qasmis tari yau 
tsiyahh. "Umuu yaaer geera a Pishoni, an tida' yaamaa 
Hawila gaa harwet. Baraadae miisli i deer. 12 Nee miislir 
yaamuda' ka 16'wa hhoohhoo'. Slam baraadae daa/aa 
hhohho' awa ta bay bedoola i daya', nee daa/aa daxo ur 
ta bay shohamu. ^^Nee umuii yaaer tsar a Gihoni, an 
yaaer yaamaa Kushi sleemeero ga harwet. i^Nee umuu 
yaaer tam a Tigri. An yaaeeda' waarahh ar bihhaa da/aaw 
awa yaamaa Ashuru. Nee. umuu yaaer tsiyahh a Eufrate. 

15 Looa heedaada' guri hup nee guri qas baraa asal- 
mooda' ta babay Edeni, as nguwa doosli nee nguwa 
amohhe'eemisi. i^Looa heedaada' guri hara'ayiin guri 

beer, "Mamaa xaai sleemeero awa baraa asalmoowi i 
asleer /aymaaro, i^ala mamaa xa'anoo xu'utir muruu 
hho' nee oo tlakw, mu /ayaar, asma bal mamaa 
xa'anoowi bira /ak xueek, a gwa'." 

18 Looa iri 6\ "Hee iwa kilos hooti a gar hhooeeka. 
Hee nee inos slaqmis un deehh, oo alee/iisaywos wa 
hariim." i^Looa umuiiqo makiito'or sla/to gana titi'is 
baraa yaamuii wa ale, nee tsir/6r gawti tlatlaaw, giri dir 
heedaada' i hup as ngiwa um'eeri tlaaqi. Muruii slaaf 
sleemeero guri um'eeri tlaaq, um'eeda' tari um'er'in. 
20 Hee giri um'eeri tlaaq umuiiqo makiito'or ta de'ena 
nee tsir/or gawti tlatlaaw, nee umuiiqo makaa baraa 
darmii hoota'a. Ala alee/isusmoo inos wa hariim gwaa 
slayka baraa tla/angw'ine. 

21 Looa hee guri gu'ter ilo' i hanis. Hee iwa baraa gu'ter 
i dirii'i, Looa guri gweehhamo wak tii/, didaada' gari 
fu'unayr tuntiik. 22 Nee gwehhamoda' aa tii/ baraa hee wa 
ale, Looa guri /ameemrr tlehh, gari hiip dir heedaada'. 
23Heeda' iri 06', "Daxta ti an tida' aning wa hariim, ti a 
farta baraa faduuee' daahh, nee fu'unaa baraa fu'unay'ee' 
dahha'. Ti kan bay /ameeni^, asma dir kawa slay a baraa 
hhawaata." 24Adoori an gar hhawaata baabuiiwos nee 
ayiros ngis geexay, tiri haragwaaiya' nee hareeros, inooin 
tari slaqwta wak deehhiit. 25Heeda' nee hareeros inooin 
tsaraawo a /ankwets, ala taa murumiitiika. 

Dakuusar geera 

31 Ala dayshamo ku ilakahaar ta makaa sla/a sleemeero 
ba/a, kuda' Looa aa tlehh. Inos /ameeni gari bay, "Xay, 
adoori an ador Looa aa 6i gidaaba, 'Mamaa xaai sleemeero 
awa baraa asalmoo i diriia' mi /ayaara'.' " 

2 /Ameeni dayshamo guri beer, "Mamaa xaai kuda' 
baraa asalmoo i diriia' i aleeslawaan kiwa /ayaan. ^ Ala 
Looa ina 6', 'Mamaa xa'anooda' baraa tla/angw asal- 
moo i dirii' mi /ayaara', tam mi kwatiitara', as kahhoo' 
daqani a qatla'aaka.' " 

4 Ala dayshamo /ameeni gari bay, "Kuunga' a baloo 
qatla'aaka. 5 Asma Looa ga xii' gidaaba, bal kuunga' 

^2:23 /ameeni Baraa tsifrir Ebraniaro /aymi'iika* hhawaata nee /ameeni aa 
slaqmis. 

mamaa xa'anoowi bira /age', ilaahiing ki gwa/atis, 
kuunga' tari ador Looa tleehhita', muruu hho' nee oo 
tlakw kuwa xua'." 

6 Naxes /ameeni gana aan mamaa xa'anooda' kiito' i 
tsuiya' /aymaaro, slam ki hhohho' ngiwa ga/eer ilawo, 
nee ki hhoo' as iwa sagaalooar huuwiya' biringa /ak. 
Maamar xa'anoowi gari bii', gari /ak, gari hhawaatuuwos 
i hanis , inos sleeme gari /aay. ^ Naxes inooin tsaraawo 
ilaain kiri gwa/atis, tiri tsaahhiye' gidaaba inooin a 
/ankwets. Loo/or puungani kari hiiriit tlabaa wa ale. 
® Naagay afor Looa kari axaas iwa hi'imit baraa asalmoo 
wa ale qoomar tsee/ama iwa fuuruii'. Heeda' nee 
hareeros niri nahhaatiye' baraa xaa'aa asalmooda' i ale, 
as Looa mingiwa aan. ^Ala Looa heeda' guri atet guri 
beer, "Kuiing a ama?" 

10 Heeda' iri o6', "Afoorok ana axaas baraa asalmo, 
aning niri da'ayuut, asma tawa /ankwets, niri nahhaat." 

11 Looa iri 6', "Hee ugwa bay kuiing a /ankwets? Xay, 
kuiing mamaa xa'anooda' uwa baw mi /ayaar, ina /agi?" 

12Adamu iri o6', "/Ameenida' kimg na hanis tawa 
alhootaan, inos maamar xa'anoowi ngina hanis, ngiri 
/aay." i3 Looa /ameenida' gari beer, "Gaari a mila kiing 
taa tlehh?" /Ameenida' iri 6', "Dayshamo aning ina 
al/aay, ngiri /aay." 

Sakwasleemar Looa 

14 Looa dayshamo guri beer, "Asma adoosing kawa 
tlehh, kuiing taa lu'iis ta makaa ta de'en sleemeero, nee 
makaa sla/a sleemeero. An guruiir mandroqomit, teeri 
an /ak baraa slafiingok sleemeero. is Aning wakaari a 
qaas tla/aangok nee /ameeniri, nee tla/angw xwaylarok 
nee xwaylaros. Xwaylaros kuiing un saga naasuiir. 
Kuiing inos an koolo kihh." 

16 /Ameeni gari beer, "Ar 16', aning slahh'amaayeerok 
ngi dook qoomar xwaylaro. Na/'ii in laqwal ar 
slahh'amaaye, nee ilatleeriirok a gawaa daanduii 
hhawaatuuwok, nee kiing inos i sawaawuti'in." 

17 Hhawaata guri beer, "Asma kuiing afor hareerok 
kawa iiar i qas, mamaa xa'anooda' uwa baw mi /ayaar 
kiri /ak, yaamu kaa lu'iis as kuiing. Kuiing muruii 
/aymaarok un baraawos wa sleer ar slahh'amuii gadiyer 

ur baraa slafiingok sleemeero. i^Gar yaamu ni kuiingi 
duuxiya' a fuquray nee laqaya', nee kuiing muruii 
/aymaarok un baraa yaamuii wa sleer. i^Ar hamer 
gadiyer gawide muruii /aymaarok un /ak ay dir ti ki/ 
baraa hhape. Asma kuiing tuna tleehh ar hhape. Kuiing 
a hhape, nee baraa hhape an i ki/." 

20 Adamu ^ hareeros gari umii tsaat, gari bay Hawa^ 
asma a aayor miik slaaf sleemeero. 21 Looa Adamu nee 
hareeros giri tlabaa kadii i tlehh, giri tsiitis. 

Guusar Adamu nee Hawa 

22 Looa iri 6\ "Ga/aaweek, hee daxta a ador aten 
tleehhiit gawaa xu'utir hhooeema nee tlakweemaawo. 
Ala wane dakos ngu taatahhaas, mamaa xa'anoo 
slafingw hanmiis ngiri /aay, as iwa slafi kureeraa 
kureer." ^ajsjaagay Looa giri diix baraa asalmoodii 
Edeniro, as yaamu ngiwa doosli, kuda' hhaper'in inos 
kura tleehh. 24 Looa hee guri giis baraa asalmoodae, 
malayke gari qas bihhaa da/aaw awa asalmoo Edeni. 
Paangar asla ar war'eeliim amorqa' nee amqae gari qas, 
asma loohida' amor xa'anoo slafingw kaw kawa xun. 

